b'\n_START_ARTICLE_\nHerbologia\n_START_PARAGRAPH_\nLa medicina herbal, herbologia o "herbalisme" \xc3\xa9s l\'estudi i \xc3\xbas de les propietats medicinals de les plantes. De vegades l\'abast de l\'herbologia s\'amplia per incloure els fongs i els productes de les abelles com tamb\xc3\xa9 el minerals diet\xc3\xa8tics, les closques dels animals i certes altres parts dels animals. La farmacogn\xc3\xb2sia \xc3\xa9s l\'estudi de totes les medicines que deriven de fonts naturals. _NEWLINE_Les plantes tenen la capacitat de sintetitzar una gran varietat de compostos qu\xc3\xadmics que tenen importants funcions biol\xc3\xb2giques per a elles i les defensen de l\'atac dels seus depredadors. Molts d\'aquests fitoqu\xc3\xadmics tenen efectes beneficiosos quan els humans els consumeixen i poden ser usats per al tractament de les malalties dels humans. Com a m\xc3\xadnim s\'han a\xc3\xafllat 12.000 d\'aquests compostos, un nombre que s\'estima que \xc3\xa9s menor del 10% del total. Les medicines no difereixen gaire de les drogues m\xc3\xa8diques convencionals en termes del seu funcionament._NEWLINE_L\'etnobot\xc3\xa0nica esudia l\'\xc3\xbas hum\xc3\xa0 tradicional de les plantes i \xc3\xa9s una manera efectiva de descobrir noves medicines. Molts dels f\xc3\xa0rmacs actualment disponibles pels metges tenen una llarga hist\xc3\xb2ria com remeis herbol\xc3\xb2gics i entre ells s\'inclouen l\'aspirina, digitalis, quinina, i l\'opi. _NEWLINE_L\'OMS (World Health Organization) estima que el 80% de la poblaci\xc3\xb3 d\'alguns pa\xc3\xafsos d\'\xc3\x80sia o \xc3\x80frica utilitzen l\'herbologia per alguns aspectes b\xc3\xa0sics del manteniment de la salut. A Europa i Estats Units el seu \xc3\xbas s\'ha incrementat molt en els darrers anys.\n_START_SECTION_\nPreparacions herbals\n_START_PARAGRAPH_\nHi ha moltes formes amb les quals es poden preparar les plantes medicinals, la m\xc3\xa9s comuna \xc3\xa9s en forma de l\xc3\xadquid bevible sigui en forma de tisana o extracte de plantes (possiblement dilu\xc3\xaft). El consum de l\'herba sencera tamb\xc3\xa9 es practica ja sigui fresca, en forma assecada o en suc fresc.\n_START_SECTION_\nSeguretat\n_START_PARAGRAPH_\nHi ha un gran nombre de plantes medicinals que poden tenir efectes adversos. A m\xc3\xa9s, "l\'adulteraci\xc3\xb3, la formulaci\xc3\xb3 no apropiada o no tenir la comprensi\xc3\xb3 de les interaccions que poden tenir les plantes o les drogues poden fer que siguin mortals."'